Celje, 19. julij 2019

**SPOROČILO ZA JAVNOST**

# VPIS V VIŠJE STROKOVNO IZOBRAŽEVANJE V PRVEM PRIJAVNEM ROKU V ŠTUDIJSKEM LETU 2019/2020

Izbirni postopek za vpis v višje strokovno izobraževanje v prvem prijavnem roku v študijskem letu 2019/2020 je za vse prijavljene kandidate opravila Višješolska prijavna služba s sedežem na Šolskem centru Celje. Do 19. julija 2019 kandidati dobijo pisno obvestilo o izidu izbirnega postopka. Vsi podatki o tem so bili poslani tudi višjim strokovnim šolam. Sprejeti kandidati se morajo v prvi letnik vpisati do 21. avgusta 2019, o datumu vpisa jih bodo pisno obvestile višje strokovne šole.

Od spremembe Zakona o višjem strokovnem izobraževanju, imajo v primeru omejitve, prednost pri vpisu v redni študij kandidati, ki pred tem še niso bili vpisani v redni študij v višjem strokovnem ali visokošolskem izobraževanju v Republiki Sloveniji. Prav tako se ne morejo vpisati v redni študij v višjem strokovnem izobraževanju kandidati, ki so že bili tri leta vpisani v študijski program visokega šolstva (zavrnjenih je bilo 26 kandidatov, lani 30 kandidatov).

**Sprejeti kandidati**

Od vseh **3.128** prijavljenih kandidatov v prvem prijavnem roku jih je **izpolnilo pogoje za vpis 2.472**. Od teh je **sprejetih 2.419 kandidatov (97,9 %), zavrnjenih pa 53 (2,1 %).**

Letos je od 1.988 kandidatov za redni študij, ki izpolnjujejo vpisne pogoje, sprejetih 1.936 ali 97,4 % (lani 96,1 %, predlani 95,9 %); od 484 kandidatov za izredni študij pa vsi ali 99,8 % (lani 100 %, predlani 100 %). Letos je bil sprejet sklep o omejitvi vpisa na šestih šolah: Biotehniški izobraževalni center Ljubljana (program Gostinstvo in turizem ter Živilstvo in prehrana), Inštitut in akademija za multimedije Ljubljana (program Medijska produkcija), Šolski center Ljubljana (program Mehatronika), Višja strokovna šola za gostinstvo in turizem Bled (program Velnes), Višja strokovna šola za gostinstvo in turizem Maribor (program Velnes) in Skaldens (program Ustni higienik). Tako da je zavrnjenih 53 kandidatov. Lani so bile omejitve na šestih šolah oziroma 6 programih, in je bilo zavrnjenih 77 kandidatov.

**Pregled po željah**

Če pogledamo vse sprejete kandidate, se je prva želja za vpis uresničila 97,3 % (lani 97,0 %, predlani 96,8 %), druga želja 2,6 % (lani 2,8 %, predlani 3,0 %) in tretja 0,1 % (lani 0,2 %, predlani 0,2 %).

Za redni študij je bilo s prvo željo sprejetih 97,4 % kandidata (lani 97,6 %), z drugo 2,5 % (lani 2,2 %), s tretjo pa 0,1 % (lani 0,2 %); za izredni študij pa s prvo željo 96,7 % (lani 94,4 %), z drugo 3,3 % (lani 5,4 %), s tretjo pa 0,0 % (lani 0,2 %).

**Drugi prijavni rok**

Podatki o prostih mestih bodo objavljeni 23. avgusta 2019 na spletni strani Višješolske prijavne službe ([www.vss-ce.com/VPS](http://www.vss-ce.com/VPS)) in na spletnih straneh višjih strokovnih šolah.

Kandidati za vpis se lahko na prosta mesta prijavijo od 26. do 30. avgusta 2019 z elektronskim prijavnim obrazcem na spletni strani Višješolske prijavne službe ([www.vss-ce.com/VPS](http://www.vss-ce.com/VPS)), izpolnjen prijavni obrazec natisnejo s spletne strani, ga podpišejo ter pošljejo s priporočeno pošiljko Višješolski prijavni službi, na naslov: Višješolska prijavna služba, Šolski center Celje, Pot na Lavo 22, 3000 Celje. Oddati smejo samo eno prijavo, napišejo pa lahko tri študijske želje.

Podrobnejši podatki so razvidni iz priloženih preglednic.

**Statistični podatki o izidu izbirnega postopka v prvem prijavnem roku, študijsko leto 2019/2020**

|  |  |  |  |  |  |  |
| --- | --- | --- | --- | --- | --- | --- |
| **Št. vseh prijavljenih kandidatov** | **3128** |  |  |  |  |  |
| Št. odjavljenih kandidatov | 1 | 0,0% |  |  |  |  |
| Št. napačno prijavljenih kandidatov | 2 | 0,1% |  |  |  |  |
| Št. kandidatov, ki bodo lahko iz upravičenih razlogov izpolnili manjkajoče pogoje jeseni | 6 | 0,2% |  |  |  |  |
| Končno št. kandidatov, upoštevanih v izbirnem postopku | 3119 | 99,7% |  |  |  |  |
|  |  |  |  |  |  |  |
| **2. preglednica: izpolnjevanje oz. neizpolnjevanje vpisnih pogojev** | | | | |  |  |
|  |  |  |  |  |  |  |
| **Končno št. kandidatov, upoštevanih v izbirnem postopku** | **3119** |  |  |  |  |  |
| Št. kandidatov, ki izpolnjujejo vpisne pogoje | 2472 | 79,3% |  |  |  |  |
| Št. kandidatov, ki vpisnih pogojev ne izpolnjujejo | 647 | 20,7% |  |  |  |  |
|  |  |  |  |  |  |  |
| **3. preglednica: podatki o sprejetih in zavrnjenih kandidatih** | | | |  |  |  |
|  |  |  |  |  |  |  |
|  | **SKUPAJ** |  | **Redni** |  | **Izredni** |  |
| **Izpolnjujejo vpisne pogoje** | **2472** |  | **1988** | **80,4%** | **484** | **19,6%** |
| Sprejeti | 2419 | 97,9% | 1936 | 97,4% | 483 | 99,8% |
| Zavrnjeni | 53 | 2,1% | 52 | 2,6% | 1 | 0,2% |
|  |  |  |  |  |  |  |
| **4. preglednica: uresničitev želja** |  |  |  |  |  |  |
|  |  |  |  |  |  |  |
|  | **SKUPAJ** |  | **Redni** |  | **Izredni** |  |
| **Sprejeti** | **2419** |  | **1936** | **80,0%** | **483** | **20,0%** |
| 1. želja | 2353 | 97,3% | 1886 | 97,4% | 467 | 96,7% |
| 2. želja | 64 | 2,6% | 48 | 2,5% | 16 | 3,3% |
| 3. želja | 2 | 0,1% | 2 | 0,1% | 0 | 0,0% |
|  |  |  |  |  |  |  |